als_Latn dik_Latn sag_Latn
Qeveria e Bashkia, të ndarë edhe Ditën e Verës. Rama, në Elbasan disa orë pas Bashës. Kreu i PD: Preka dëshpërimin, do t’i japim vendit ofertën e reFlash, Sociale e Shtunë, 14 Mars, 2015 | 12:14 pm
UPDATE/ Qeveria dhe Bashkia Tiranë kishin hartuar axhenda të ndara për aktivitetet që u zhvilluan sot për “Ditën e Verës”.
Ne nje postim ne rrjetin social Facebook, kreu i qeverise, Edi Rama ka uruar gjithe shqiptare per kete dite, duke i ftuar te kene besim se me e mira eshte ende ne rrugen e se ardhmes, nderkohe qe vete nuk ka qene i pranishem ne aktivitetet e organizuara, pasi ka zgjedhur te shkoje ne Durres, per inspektimet e punimeve ne sheshin “Liria” te qytetit.
Pak pas ores 12.30, Rama ka mberritur ne Elbasan, shoqeruar nga disa ministra te kabinetit, nderkohe qe ne viziten e tij ne qytet jane shoqeruar nga kreu i Bashkise, Sejdini.
Kreu i PD-se, Basha ka qene pjese e festimeve ne kryqendren e Dites se Veres ne Elbasan, ne oret e para te dites, e me pas eshte ndalur edhe ne Tirane.
Pas urimit nga Elbasani, kreu i PD-se, Lulzim Basha, njeheresh kryebashkiaku i Tiranes, ka qene mes qytetareve qe zgjodhen te jene sot mes aktiviteteve te zhvilluar ne Tirane.
Ai ka perseritur angazhimin e tij personal dhe te forces qe drejton per t’u dhene shqiptareve nje oferte te re, ate te shpreses, te rrugedaljes nga mjerimi dhe drejt nje zhvillimi ekonomik.
Basha ne Elbasan
Nga qyteti i Elbasanit, Basha, bashke me urimin per kete feste, ka theksuar se PD do t’u jape shqiptareve dhe vendit oferten e re, punesimin, shpresen dhe te ardhmen e sigurte.
“Gezuar ditën e verës, luleve, rilindjes së shpresës, kanë nevojë më shumë se kurrë për shpresë, besim, një të ardhme për veten dhe fëmijët, rrugëdalje nga situata e rëndë ku ndodhen”- tha Basha, pas vizitës së bërë në panarin e celur për këtë ditë.
Ai theksoi se në këtë panair në cdo takim me biznesmenë preku zhgënjimin. “Në këtë panair, kam prekur zhgënjimin, dëshpërimin, shqetësimin për situatën thellësisht të rëndë ekonomike, sociale, sigurisë, papunësisë, shtrëngimi i lakut në familjen shqiptare që reflektohen në rënien e konsumit. Uroj që bashkë me lulet e verës shqiptarët të kenë ofertën e re, shpresën për të ndalur rrugën e humnerës e rikthimin në rrugën e zhvillimit, të ardhmen e sigurtë. Në emër të PD unë jam i angazhuar që bashkë me demokratët e gjithë shqiptarët pa dallime politike t’i japim ofertën e re vendit dhe shqiptarëve”- tha Basha.
Rama ne FB
“Gezuar Diten e Veres paçi te gjithe miresi dhe besim se me e mira eshte ende perpara ne rrugen e te ardhmes per familjen tuaj e vendin tone!”- shkruan Rama, duke postuar vetem pak minura me pas edhe gjithe kalendarin e aktiviteteve te qeverise, per te gjithe te interesuarit qe duan te behen pjese e ketyre aktiviteteve.
Nderkohe, sipas axhendes se Bashkise se Tiranës aktivitetet nisin ne oren 10.00.
Bashkia Tiranë: Ja aktivitetet me rastin e Ditës së Verës:
Tapeti i luleve: Do të pikturohen me shkumës lule gjigande nga studentë të Universitetit të Arteve, të cilët do të krijojnë një tapet lulesh në shesh. Për këtë punë artistike do të angazhohen një numër shumë i madh artistësh nga Universiteti i Arteve.
Panairi Eko: Kompani lulesh dhe riciklimi do të bëhen pjesë e këtij panairi, ku do të krijojnë një kopësht të madh në sheshin “Nënë Tereza”, ndërsa kompanitë e riciklimit do të promovojnë punimet e tyre të realizuara nga mbetjet urbane, duke dhënë mesazhin që riciklimi i mbetjeve i shërben një mjedisi më të pastër. Riciklimi nga shkollat 9 vjeçare të Tiranës, të cilat do t’i bashkëngjiten panairit të riciklimit për të promovuar punët e tyre si model e mesazh për të gjithë nxënësit.
Performacat artistike: Një grup prej 20 artistësh do të jenë prezentë gjatë gjithë ditës. Këta artistë do të jenë të llojit karikaturistë, grupe xhazi, piktorë, instrumentistë, fotografë, grupe cirku, street-artistë etj.
Kulinaria e produkteve, “Jeto eko – Festo eko”!, ku subjekte të ndryshme do të bëhen pjesë e kulinarisë, si model për të promovuar produkte ushqimore natyrale.
Pikturo lulen tënde! Në një kënd të caktuar të sheshit, 4 artistë të rinj do të pikturojnë lule dhe pemë me shkumës ekologjik, si një lloj “proteste” për një ambient më të pastër.
Agrokultura: Në aktivitet do të marrin pjesë disa gra të cilat do të sjellin për ekspozim produktet e tyre agro. Produktet e bujqësisë dhe agrobiznesit do të jenë nga të gjitha vendet e Shqipërisë.
Aktiviteti “Show Akrobatik me Rastin e Ditës së Verës”, do të realizohet në bashkëpunim me Aeroclub – Albania dhe do të zhvillohet në digën e Liqenit Artificial të Tiranës, ku shtatë pilotë të nivelit më të mirë botëror do të performojnë akrobacira dhe lojra në prani të shumë spektatorëve, për rreth dy orë. Aeroclub – Albania është e vetmja shkollë për pilotë që fluturojnë me velë dhe që mundëson mësimin e manovrave ekstreme akrobatike. Ato zhvillohen përherë mbi ujë, për arsye sigurie. Aeroclub-Albania ka një traditë disa vjeçare duke organizuar shumë evente sportive. Manovrat dhe figurat akrobatike janë të shumta dhe tejet dinamike, me shpejtësi dhe lëvizje e rrotullime të rrufeshme.
Ministria e Mirëqënies Sociale: Ja kalendari për “Ditën e Verës”
Ministria e Mirëqënies sociale ka publikuar kalendarin e aktiviteteve do të zhvillohen të gjitha në harkun kohor 10:00- 14:00 ditën e neserme, si më poshtë:
10:00 – 10:30 – Sheshi Skënderbej deri tek Kryeministria, Banda Frymore e Ushtrisë
10:00- 11:00 – Sheshi përpara TOB deri tek Kryeministria, Ansambli i Këngëve dhe Valleve
10:00 – 12:00 – Rruga “Myslym Shyri”. Midis Parkut Rinia dhe Ministrisë se Ekonomisë Aktivitet Sportiv: Minifutboll për fëmijë dhe të rinj
10:00 – 11:00 – Zona përpara Galerisë së Arteve Instrumentistët e Liceut Artistik “Jordan Misja”
10:00 -12:00 – Parku Rinia, në hapësirën pranë Monumentit të Pavarësisë. “Atletik kids”, demonstrime Karate , Judo, Lojëra sportive të ndryshme . Cirku i Tiranës.
11:00- 12:00 – Parku Rinia (në hapësirën përpara Taivanit, përballë GKA) Teatri Kombëtar i Kukullave
10:00 – 12:00 – Trotuari i Taivanit (perballe ish Hotel Dajtit) Agjensia Shtetërore për Mbrojtjen e të Drejtave të Fëmijëve dhe organizatat partnere
11:00 –12:00 – Sheshi para Kryeministrisë , Danci Sportiv.
10:00 -12:00 – Ura e madhe tek Bulevardi “Dëshmorët e Kombit” Simultane shahu.
10:00 – 14:00 – Koncert në Bulevardin Dëshmorët e Kombit
10:00-12:00 Muzikë me DJ
12:00 – 13:00 Këngëtarë shqiptarë
13:00 – 14:00 Emiliana Torrini
10:00 – 12:00 Lulishtja “Vëllezërit Frashëri” Basketboll për fëmijë dhe të rinj
10:00-14:00 Tek lulishtja para Rognerit ( busti i Ismail Qemalit). Panairi i Artizanatit Tiranë.
Në Panair do të ekspozohen produktet e 200 Artizanëve nga e gjithë Shqipëria dhe trevat përreth, që i përkasin zonave rurale, të rinj dhe mosha të mesme që hasin vështirësi punësimi, gratë me probleme social-ekonomike, personat me aftësi të kufizuar dhe komuniteti Rom.
16:00 – Qëndra Rinore Tiranë Shkolla e Baletit, kurse të baletit popullor.
als_Latn als_Latn als_Latn als_Latn als_Latn als_Latn als_Latn tsn_Latn als_Latn als_Latn als_Latn luo_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn lmo_Latn als_Latn als_Latn als_Latn als_Latn